
PËR NJË RISHPËRNDARJE TË FONDEVE BUXHETORE PËR SHPENZIMET KORRENTE, BRENDA PROGRAMEVE TË MIRATUARA PËR MINISTRINË E DREJTËSISË, 
NË BUXHETIN E VITIT 2016

Në mbështetje të nenit 100 të Kushtetutës, të nenit 44, të ligjit nr.9936, datë 26.6.2008, “Për menaxhimin e sistemit buxhetor në Republikën e Shqipërisë”, dhe të nenit 17, të ligjit nr.147/2015, “Për buxhetin e vitit 2016”, të ndryshuar, me propozim të ministrit të Drejtësisë, Këshilli i  Ministrave
VENDOSI:
 
1. Në buxhetin e vitit 2016, miratuar për Ministrinë e Drejtësisë, zëri “Shpenzime korrente”, të bëhet rishpërndarja e fondeve buxhetore, brenda programeve,  si më poshtë vijon:
a) Programit të Shërbimit të Provës, për vitin 2016, t’i pakësohet fondi prej 5 450 000 (pesë milionë e katërqind e pesëdhjetë mijë) lekësh në shpenzimet e personelit; 
b) Programit të Institutit të Mjekësisë Ligjore, për vitin 2016, t’i shtohet fondi në masën 5 450 000 (pesë milionë e katërqind e pesëdhjetë mijë) lekë për shpenzime operative. 
2. Ngarkohen Ministria e Drejtësisë dhe Ministria e Financave për zbatimin e këtij vendimi.
     Ky vendim hyn në fuqi menjëherë dhe botohet në Fletoren Zyrtare.

